จัดกลยุทธ์การลงทุนวันนี้! โบรกฯ คัด 9 หุ้นเด็ดน่าลงทุนมีปัจจัยหนุน
จัดกลยุทธ์การลงทุนวันนี้! โบรกฯ คัด 9 หุ้นเด็ดน่าลงทุนมีปัจจัยหนุน นำโดย BCH, VIBHA, MTLS, TK, MINT, ERW, SPA, CPALL และ HMPRO
27 ต.ค. 2560

บล.กรุงศรี ระบุว่า คาด SET Index จะเคลื่อนไหวผันผวนในทิศทางขึ้นตามตลาดหุ้นต่างประเทศ คาดหวังมาตรการปฏิรูปภาษีของโดนัล ทรัมป์จะได้รับการเห็นชอบจากรัฐสภา หลังจากที่เมื่อวานนี้สภาผู้แทนราษฎรของสหรัฐลงมติอนุมัติร่างงบประมาณประจำปี 2561 วงเงิน 4 ล้านล้านดอลลาร์ อย่างไรก็ตามนักลงทุนอาจต้องระมัดการลงทุนในช่วงบ่าย จากแรงขายทำกำไรและลดความเสี่ยงก่อนที่จะมีการประชุมเฟดและประกาศรายชื่อประธานเฟดคนใหม่ในสัปดาห์หน้า เบื้องต้นคาดว่าหากนาย จอห์น เทร์เลอร์ ได้เป็นประธานเฟดคนใหม่จะเป็นปัจจัยลบกดดันบรรยากาศการลงทุน เนื่องจาก นาย เทร์เลอร์ มีนโยบายสนับสนุนให้เฟดปรับขึ้นอัตราดอกเบี้ย
สำหรับกลยุทธ์การลงทุนวันนี้ ยังเน้น Selective หุ้นที่งบไตรมาส 3/60 จะออกมาดี และกลุ่มที่มีปัจจัยบวกเฉพาะตัวโดยกลุ่มที่งบไตรมาส 3/60 จะออกมาดีประกอบด้วย กลุ่มโรงพยาบาล (BCH, VIBHA) และ กลุ่มไฟแนนซ์ (MTLS, TK) ส่วนกลุ่มที่มีปัจจัยบวกเฉพาะตัว คือ กลุ่มท่องเที่ยว (MINT, ERW, SPA) ธุรกิจเข้าสู่ช่วงไฮซีซั่นส์ในไตรมาส 4, กลุ่มค้าปลีก (CPALL, HMPRO) คาดหวังภาครัฐออกมาตรการกระตุ้นการใช้จ่ายในช่วงปลายปี
 